Diari Oficial de la Generalitat Valenciana


Sumari del DOGV 3318, del 28-08-1998 (1998/7107)

ORDRE d'11 d'agost de 1998, de la Conselleria d'Agricultura, Pesca i Alimentació, per la qual es modifica l'Ordre de 19 de febrer de 1998, d'aquesta conselleria, que publicava les línies pressupostàries i els imports globals màxims que financen per a 1998 determinades subvencions gestionades per la Direcció General d'Indústria, Cooperativisme, Pesca i Relacions Agràries i se'n modifiquen parcialment les bases reguladores en vigor.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3318

Data del DOGV
:   28-08-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/7107


Data del document
:   14-08-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE d'11 d'agost de 1998, de la Conselleria d'Agricultura, Pesca i Alimentació, per la qual es modifica l'Ordre de 19 de febrer de 1998, d'aquesta conselleria, que publicava les línies pressupostàries i els imports globals màxims que financen per a 1998 determinades subvencions gestionades per la Direcció General d'Indústria, Cooperativisme, Pesca i Relacions Agràries i se'n modifiquen parcialment les bases reguladores en vigor. [1998/7107]
  
Per mitjà de l'Ordre de 19 de febrer de 1998, d'aquesta conselleria (Diari Oficial de la Generalitat Valenciana núm. 3.193, del dia 27), es van publicar els imports globals màxims que financen per a 1998 determinades subvencions gestionades per la Direcció General d'Indústria, Cooperativisme, Pesca i Relacions Agràries amb bases reguladores en vigor, totes elles del programa 714.10, denominat Ordenació i Millora de la Producció Pesquera. Aquesta ordre ja va ser parcialment modificada per mitjà de les ordres d'1 d'abril de 1998, d'aquesta conselleria (Diari Oficial de la Generalitat Valenciana núm. 3.221, del dia 14), i de 22 de juliol de 1998 (Diari Oficial de la Generalitat Valenciana núm. 3.301, del dia 5).
  
Atés que el dia 28 de juliol de 1998 s'ha produït un augment del crèdit disponible inicialment establit en l'ordre abans esmentada i les posteriors modificacions d'aquesta.
  
De conformitat amb el que s'estableix en l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991 (Diari Oficial de la Generalitat Valenciana núm. 1.588, de 17 de juliol), que exigeix que en les bases reguladores de la concessió de subvencions s'indique la línia o línies de subvencions que les financen i l'import global màxim que s'hi destina.
  
Per les raons exposades y en ús de les atribucions que em confereix l'article 35 de la Llei 5/1983, de 30 de desembre, de Govern Valencià.
  
ORDENE
  
Article únic
  
Es modifica l'import global màxim originàriament fixat per mitjà de l'Ordre de 19 de febrer de 1998, de la Conselleria d'Agricultura, Pesca i Alimentació (Diari Oficial de la Generalitat Valenciana núm. 3.193, del dia 27), destinat a les ajudes finançades a càrrec de la línia 701/000/98, que queda establit en la quantia i les condicions següents:
  
Línia pressupostària 701/000/98, Ordre de 21 de juny de 1995, per la qual s'estableixen normes d'ordenació i ajudes amb finalitat estructural en el sector de la pesca i l'aqüicultura (Diari Oficial de la Generalitat Valenciana núm. 2.543, de 4 de juliol), codi de comptabilitat 828.
  
Import global màxim: 7.302.589.881 pessetes.
  
Aquesta línia d'ajudes està cofinançada amb fons finalistes procedents de la Unió Europea a través de l'Instrument de Finançament d'Orientació de la Pesca i del Ministeri d'Agricultura, Pesca i Alimentació. La distribució és la següent:
  
Instrument de Finançament d'Orientació de la Pesca: 6.497.795.409 pessetes.
  
Ministeri d'Agricultura, Pesca i Alimentació: 977.141.010 pessetes.
  
Generalitat Valenciana: 848.035.232 pessetes.
  
Mantenen la vigència els altres aspectes que es regulen en l'ordre de referència indicada.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 11 d'agost de 1998
  
La consellera d'Agricultura, Pesca i Alimentació